רוברט האס

רוברט האס (באנגלית: Robert Haas; נולד ב-1 במרץ 1941) הוא משורר, מתרגם ועורך אמריקאי.

ביוגרפיה
רוברט האס נולד למשפחה קתולית בפרוור של סן פרנסיסקו שבקליפורניה. הוא למד בבית ספר קתולי פרטי. אחיו הבכור ואמו הבחינו בכישרונו וסייעו לו רבות בטיפוח כישרון הכתיבה שלו ובפרסום שירתו המוקדמת.

בצעירותו הושפע מפריחת השירה של "דור הביט", מן המשוררים אלן גינסברג, קנת רקסרות' וחבריהם. וכן הושפע מהשירה האסייתית, בעיקר משירת ההייקו היפנית, בשל ריבוי יוצאי אסיה בעירו.

הוא השלים את לימודיו האקדמיים, בתחומי הלשון האנגלית, באוניברסיטת סטאנפורד, ופגש שם משוררים ויוצרים חשובים שלימים קנו להם שם בשירה האמריקאית, כגון רוברט פינסקי, ג'יימס מקמייקל וג'ון פאק.

בשנת 1967 עבר האס למדינת ניו יורק, והורה שירה, כתיבה יוצרת ואנגלית באוניברסיטת באפלו. לאחר מכן שב לקליפורניה, הצטרף לסגל המורים של אוניברסיטת ברקלי, בה הוא מתגורר ויוצר גם היום. האס הקדיש מזמנו ומכוחו גם לפעילות ציבורית, ובעת שהיה "משורר הקונגרס" לחם על שיפור איכות הסביבה.

רוברט האס פרסם שישה כרכי שירה. כמתרגם התפרסם בעיקר בתרגומיו לשירי צ'סלב מילוש.

פרסים
פרס הספר הלאומי, קטגורית השירה, נובמבר 2007.
פרס המבקרים, האמריקאי.
 עיטור כבוד על שמו של המשורר ויליאם קרלוס ויליאמס.
רוברט האס זכה בתואר משורר הקונגרס האמריקאי, בשנים 1995 עד 1997.

יצירתו בתרגום עברי
 רוברט האס משאלות אנוש: מבחר שירים; מאנגלית: משה דור; אחרית דבר: ברברה גולדברג, תל אביב: קשב לשירה, תשס"ו 2006.

שירים בודדים משלו תורגמו בידי כמה מתרגמים ונדפסו בכתבי עת ספרותיים.

קישורים חיצוניים

 זר הדס גמיש, שיר, מאנגלית משה דור, עתון 77, גיליון 328-327, ינואר-פברואר 2008
 

משוררים אמריקאים
מתרגמים אמריקאים
מתרגמים לאנגלית
בוגרי אוניברסיטת באפלו
סגל אוניברסיטת קליפורניה בברקלי
סגל אוניברסיטת איווה
עמיתי מקארתור
זוכי מלגת גוגנהיים
זוכי פרס פוליצר: שירה
אמריקאים שנולדו ב-1941